2015.gada .decembra Noteikumi Nr.

Rīgā (prot. Nr. §)

**Licencētās makšķerēšanas, vēžošanas un zemūdens medību kārtība**

Izdoti saskaņā ar [Zvejniecības likuma](http://likumi.lv/ta/id/34871-zvejniecibas-likums)

[13.panta](http://likumi.lv/ta/id/34871-zvejniecibas-likums#p13) otrās daļas 4.punktu

**I. Vispārīgie jautājumi**

1. Noteikumi nosaka licencētās makšķerēšanas, licencētās vēžošanas un licencēto zemūdens medību (turpmāk – licencētā makšķerēšana, vēžošana un zemūdens medības) kārtību.

2. Licencēto makšķerēšanu, vēžošanu un zemūdens medības īsteno Zvejniecības likuma 10. panta ceturtajā daļā noteiktajos gadījumos.

3. Licencēto makšķerēšanu, vēžošanu vai zemūdens medības Baltijas jūras vai Rīgas jūras līča piekrastes ūdeņos, publiskos ezeros un upēs, kā arī ezeros un upēs, kurās zvejas tiesības pieder valstij, organizē vietējā pašvaldība, kuras administratīvajā teritorijā atrodas attiecīgie ūdeņi, bet privātos ūdeņos, kuros zvejas tiesības nepieder valstij, – privāto ūdeņu īpašnieks vai pašvaldības vai privāto ūdeņu īpašnieka pilnvarota persona (turpmāk – organizētājs).

4. Ūdeņos, kuros īsteno licencēto makšķerēšanu, vēžošanu vai zemūdens medības, zivju ieguvei nepieciešama īpaša atļauja – licence (turpmāk – licence), bet personām vecumā no 16 līdz 65 gadiem, izņemot personas ar invaliditāti, papildus licencei nepieciešama arī makšķerēšanas vēžošanas un zemūdens medību karte. Vienai personai publiskajos ūdeņos vienlaikus atļauts izmantot ne vairāk kā viena veida licenci.

**II. Licencētās makšķerēšanas, vēžošanas un zemūdens medībuieviešanas pamatojums**

5. Licencēto makšķerēšanu, vēžošanu un zemūdens medības var ieviest attiecīgo ūdeņu platībāvai to daļā, kā arī jūras piekrastes ūdeņu joslā, ja ir kāds no šādiem nosacījumiem:

5.1. zinātnisks pamatojums, lai atļautu limitētu noteiktas zivju vai vēžu sugas ieguvi noteiktā laikā un vietā, kurā saskaņā ar makšķerēšanu, vēžošanu un zemūdens medības regulējošajiem normatīvajiem aktiem makšķerēšana, vēžošana vai zemūdens medības ir ierobežotas vai aizliegtas,vienlaikus nodrošinotilgtspējīgu zivju resursu izmantošanu un bioloģiskās daudzveidības saglabāšanu;

5.2. pamatota nepieciešamībaattiecīgās pašvaldības administratīvās teritorijas ūdeņos limitēt vērtīgu zivju un vēžu sugu ieguvi*,* regulējot makšķernieku, vēžotāju vai zemūdens mednieku skaitu, lai samazinātuietekmi uz zivjukrājumiem unvidi;

5.3. no makšķerēšanas, vēžošanas vai zemūdens medību noteikumiem atšķirīga makšķerēšanas, vēžošanas vai zemūdens medību kārtība ir pamatota ar ūdenstilpes zivsaimnieciskās ekspluatācijas noteikumos, ūdenstilpes nomas līgumā vaiarīpašvaldības vai ūdeņu īpašnieka līgumā ar organizētāju noteiktām papildu prasībām attiecīgo ūdeņu vides un zivju resursu aizsardzībai, ūdeņu apsaimniekošanai un licencētai makšķerēšanai, vēžošanai un zemūdens medībām paredzēto zivju (arī vēžu) sugu regulārai pavairošanai, kā arī organizētājs ir sniedzis apliecinājumu par zivju un vēžu ieguves kontroles nodrošināšanu.

6. Šo noteikumu 5.1. apakšpunktā minēto zinātnisko pamatojumu noteiktam periodam izstrādā Zvejniecības likuma 5. panta otrajā daļā minētā institūcija.

**III. Organizētāja pienākumi**

7. Organizētājs, ievērojot šo noteikumu [5. punktu](http://likumi.lv/doc.php?id=80157#p6) un [IV nodaļu](http://likumi.lv/doc.php?id=80157#n4), izstrādā attiecīgo ūdeņu licencētās makšķerēšanas,vēžošanas vai zemūdens medību nolikumu (turpmāk – nolikums).

8. Organizētājam ir šādi pienākumi:

8.1. sadarbībā ar attiecīgo pašvaldību sniegt plašsaziņas līdzekļos informāciju par licencētās makšķerēšanas, vēžošanas vai zemūdens medību ieviešanu konkrētajos ūdeņos un nodrošināt atbilstošu norāžu izvietošanu ūdeņos vai to piekrastē;

8.2. nodrošināt licenču pieejamību, tostarp licenču saņemšanu elektroniski un klātienē, attiecīgo ūdeņu tuvumā, kā arī vietējos laikrakstos un attiecīgās pašvaldības tīmekļa vietnē publicēt informāciju par licenču realizāciju un nodrošināt šādas informācijas pieejamību vietējās pašvaldības telpās;

8.3. uzskaitīt realizētās licences;

8.4. nodrošināt no licenču realizācijas iegūto naudas līdzekļu sadali:

8.4.1. reizi pusgadā – līdz 10. jūlijam par pirmo pusgadu un līdz 10. janvārim par otro pusgadu – pārskaitīt valsts pamatbudžetā no licenču realizācijas iegūto naudas līdzekļu daļu, ko nosaka atbilstoši šo noteikumu V nodaļai;

8.4.2. organizētāja rīcībā esošo līdzekļu daļu izmantot atbilstoši nolikumam, daļu līdzekļu ieguldot zivju krājumu pavairošanā, saglabāšanā un aizsardzībā, licencētās makšķerēšanas, vēžošanas vai zemūdens medību organizēšanā, kā arī tās pārvaldes un kontroles nodrošināšanā;

8.5. iesniegt Lauku atbalsta dienestā pārskatu par licencēto makšķerēšanu,vēžošanu un zemūdens medībām ([1. pielikums](http://likumi.lv/doc.php?id=80157#piel1)) divas reizes gadā – līdz 15. jūlijam un 15. janvārim – par iepriekšējo pusgadu. Ja organizētājs nav pašvaldība, pārskatu pirms iesniegšanas Lauku atbalsta dienestā papildus saskaņo ar pašvaldību;

8.6. papildināt zivju krājumus ūdeņos, ja tas ir paredzēts saskaņā ar zinātniski pamatotām rekomendācijām, ūdenstilpes ekspluatācijas noteikumiem, ūdenstilpes nomas līgumu vai nolikumu;

8.7. noteikt atbildīgo personu, kas ir ieguvusi sabiedriskā vides inspektora vai pašvaldības pilnvarotās personas statusu un piedalās vides un zivju resursu aizsardzības un uzraudzības pasākumos;

8.8. katru gadu līdz 31. decembrim iesniegt Valsts vides dienestā pārskatu par veiktajiem dabas aizsardzības, kontroles un zivju resursu papildināšanas (ja tas ir paredzēts) pasākumiem, kā arī informāciju par licencētās makšķerēšanas, vēžošanas vai zemūdens medību organizēšanai nepieciešamās infrastruktūras izveidošanu un uzturēšanu ([2. pielikums](http://likumi.lv/doc.php?id=80157#piel2)). Ja organizētājs nav pašvaldība, tas pārskatu pirms iesniegšanas saskaņo ar attiecīgo pašvaldību.

8.9. uzskaitīt iegūtos lomus un līdz katra gada 1. februārim iesniegt pārskatu par iepriekšējā gadā iegūto lomu valsts zinātniskajā institūtā „Pārtikas drošības, dzīvnieku veselības un vides zinātniskais institūts„BIOR”” (turpmāk – institūts)saskaņā ar šo noteikumu 3. pielikumu;

8.10. iepazīstināt makšķerniekus, vēžotājus vai zemūdens medniekus ar nolikuma prasībām un nodrošināt nolikuma publisku pieejamību, tostarp licenču pārdošanas vietās;

8.11. reģistrēt personas, kas ir pārkāpušas nolikumā noteikto lomu uzskaites kārtību, un neizsniegt tām licenci divus gadus pēc pārkāpuma konstatēšanas.

**IV. Nolikuma izstrādes kārtība**

9. Nolikumā paredz licencētās [makšķerēšanas, vēžošanas vai zemūdens medību noteikumu](http://likumi.lv/ta/id/3478-makskeresanas-noteikumi)s attiecīgajos ūdeņos un tajā ietver šādas ziņas:

9.1. vispārīgie jautājumi:

9.1.1. ūdeņu atrašanās vieta (novads, pagasts, pilsēta un norāde, ja attiecīgie ūdeņi atrodas īpaši aizsargājamā dabas teritorijā);

9.1.2. ūdeņu juridiskais statuss (publiski vai privāti un norāde, ja attiecīgie ūdeņi tiek nomāti);

9.1.3. zvejas tiesību piederība (valsts vai privātas);

9.1.4. pamatojums licencētās makšķerēšanas, vēžošanas vai zemūdens medību ieviešanai atbilstoši šo noteikumu [5. punkt](http://likumi.lv/doc.php?id=80157#p6)am;

9.1.5. ziņas par organizētāju (juridiskās personas nosaukums, reģistrācijas numurs vai fiziskās personas vārds, uzvārds, adrese un tālruņa numurs, tīmekļa vietne un e-pasta adrese);

9.2. licencētās [makšķerēšanas, [vēžošanas vai zemūdens medību](http://likumi.lv/ta/id/3478-makskeresanas-noteikumi) noteikumi](http://likumi.lv/ta/id/3478-makskeresanas-noteikumi):

9.2.1. licencētās makšķerēšanas, vēžošanas vai zemūdens medību vietas robežu norāde ūdeņos, ja licencētā makšķerēšana, vēžošana vai zemūdens medības netiek organizētas visā ūdenstilpē;

9.2.2. licencētās makšķerēšanas, vēžošanas vai zemūdens medību laiks (gads, sezona, mēnesis, nedēļas dienas, diennakts stundas);

9.2.3. konkrēto zivju vai vēžu ieguves rīku skaits un veids;

9.2.4. limitētās zivju vai vēžu sugas;

9.2.5. loma lielums (zivju vai vēžu skaits, svars un izmērs);

9.2.6. pieļaujamais makšķernieku, vēžotāju vai zemūdens mednieku skaits vai citi ierobežojumi**,** tostarp, ja nepieciešams, nosacījumi zivju ieguvei ledus bīstamības periodā;

9.3. vides un dabas resursu aizsardzības prasības un pašvaldības saistošie noteikumi (noteikumu nosaukums, spēkā stāšanās datums un numurs), kas jāievēro makšķerniekiem, vēžotājiem vai zemūdens medniekiem. Nosakot licencētās [makšķerēšanas, vēžošanas vai zemūdens medību noteikumus,](http://likumi.lv/ta/id/3478-makskeresanas-noteikumi) ņem vērā īpaši aizsargājamām dabas teritorijām noteiktās prasības;

9.4. licenču veidi, skaits un maksa par licenci:

9.4.1. licences veids (piemēram, dienas, mēneša, sezonas, gada, spiningošanai no laivas, makšķerēšanai, vēžošanai, zemūdens medībām) un licences izmantošanas nosacījumi;

9.4.2. licenču daudzums (tajā skaitā licences par samazinātu maksu un bezmaksas licences);

9.5. kārtība, kādā samazināma maksa par makšķerēšanas licenci saskaņā ar šo noteikumu 23., [24. un 25.punktu](http://likumi.lv/doc.php?id=80157#p25);

9.6. licences saturs un licences rekvizīti (licences veids, kārtas numurs, cena, derīguma termiņš, attiecīgo ūdeņu nosaukums, ziņas par makšķerēšanas organizētāju, licences izsniedzēja un saņēmēja paraksts, izsniegšanas datums) atbilstoši licences (licenču) noformējuma paraugam nolikuma pielikumā;

9.7. licenču realizācijas kārtība (izplatītāji, pārdošanas vietas un to adrese, tālruņa numurs, darba laiks,e-pasta adrese);

9.8. to līdzekļu izlietojums, kas iegūti, realizējot licences (valsts pamatbudžetā ieskaitāmā līdzekļu daļa, kā arī pārējo līdzekļu sadalījums un izmantošanas mērķis);

9.9. lomu uzskaites kārtība;

9.10. makšķerēšanas, vēžošanas vai zemūdens medību sacensību nosacījumi un to saskaņošanas kārtība;

9.11. organizētāja sniegtie papildu pakalpojumi un pienākumi, kas nav noteikti šo noteikumu 8. punktā;

9.12. pasākumu plāns zivju resursu pavairošanai, saglabāšanai un aizsardzībai nolikuma darbības laikā, ievērojot zinātniski pamatotas rekomendācijas vai ūdenstilpes zivsaimnieciskās ekspluatācijas noteikumus;

9.13. licencētās makšķerēšanas, vēžošanas, zemūdens medību un vides aizsardzības prasību ievērošanas kontrole;

9.14. nolikuma darbības ilgums;

9.15. nolikuma pielikumi:

9.15.1. licenču paraugs (katram licences veidam);

9.15.2. attiecīgo ūdeņu shēma vai karte ar licencētās makšķerēšanas, vēžošanas vai zemūdens medību vietas norādi, ja licencētā makšķerēšana, vēžošana vai zemūdens medības netiek organizētas visā ūdenstilpē;

9.15.3. nolikuma saskaņojumi.

10. Nolikumu (arī nolikumu, kas attiecas uzprivātajiem ūdeņiem) organizētājs norādītajā secībā saskaņo ar:

10.1. Zemkopības ministriju;

10.2. institūtu;

10.3. Valsts vides dienestu;

10.4. Dabas aizsardzības pārvaldi, ja ūdeņi atrodas īpaši aizsargājamā dabas teritorijā;

10.5. attiecīgo pašvaldību, ja organizētājs nav pašvaldība.

11*.* Šo noteikumu [10. punktā](http://likumi.lv/doc.php?id=80157#p10) minētas institūcijas saskaņojumu sniedz 30 darbdienu laikā pēc nolikuma saņemšanas. Ja organizētājs ir pašvaldības vai ūdeņu īpašnieka pilnvarota persona, tā uzrāda pašvaldības vai ūdeņu īpašnieka izdotu pilnvarojumu organizēt licencēto makšķerēšanu, vēžošanu vai zemūdens medības.

12. Šo noteikumu 10.punktā minētās institūcijas ir tiesīgas nesaskaņot nolikumu, par to informējot organizētāju un pašvaldību, ja:

12.1. nav uzrādīts šo noteikumu 11. punktā minētais dokuments;

12.2. iepriekšējā nolikuma darbības periodā organizētājs nav pildījis šo noteikumu 8. punktā minētos pienākumus;

12.3. organizētājs nav pārskaitījis valsts pamatbudžetā šo noteikumu V nodaļā noteikto naudas līdzekļu daļu, kas iegūta no licenču realizācijas iepriekšējā periodā;

12.4. nolikumā nav ņemtas vērā īpaši aizsargājamo sugu un biotopu, kā arī īpaši aizsargājamo dabas teritoriju aizsardzības prasības;

12.5. nolikums neatbilst šo noteikumu prasībām.

13. Attiecīgā pašvaldība ir atbildīga par nolikuma ieviešanu atbilstoši šiem noteikumiem, bet organizētājs atbild par nolikumā un šajos noteikumos ietverto prasību izpildi, kā arī par šo noteikumu 10. punktā noteiktajā kārtībā saskaņotā nolikuma iesniegšanu pašvaldībā, ja organizētājs nav pašvaldība.

14. Pašvaldība nodrošina sabiedrības līdzdalību lēmumu pieņemšanā par licencētās makšķerēšanas, vēžošanas vai zemūdens medību ieviešanu tās administratīvajā teritorijā esošajos publiskajos ūdeņos.

15. Pašvaldība pirms saistošo noteikumu izdošanas par licencēto makšķerēšanu, vēžošanu vai zemūdens medībām tos saskaņo ar šo noteikumu 10. punktā minētajām institūcijām un nosaka šo noteikumu 8.7. apakšpunktā minēto atbildīgo personu. Pašvaldības saistošie noteikumi par licencēto makšķerēšanu ir spēkā uz konkrētu termiņu vai periodu, kam izstrādāts šo noteikumu 5.1. apakšpunktā minētais zinātniskais pamatojums.

16. Pašvaldība saistošos noteikumus par licencēto makšķerēšanu, vēžošanu vai zemūdens medībām tās administratīvajā teritorijā esošajos ūdeņos nosūta Zemkopības ministrijai, Valsts vides dienestam, institūtam un Dabas aizsardzības pārvaldei, ja noteikumi attiecas uz īpaši aizsargājamo dabas teritoriju ūdeņiem. Zemkopības ministrija apkopo no pašvaldībām saņemtos saistošos noteikumus un ievieto tos ministrijas tīmekļa vietnē.

17. Ierosināt izdarīt grozījumus pašvaldības saistošajos noteikumos par licencēto makšķerēšanu, vēžošanu vai zemūdens medībām tās administratīvajā teritorijā esošajos ūdeņos var organizētājs vai šo noteikumu [10. punktā](http://likumi.lv/doc.php?id=80157#p10) minētās institūcijas.

18. Attiecīgās pašvaldības saistošo noteikumu darbību pirms termiņa var pārtraukt ne agrāk kā ar nākamo gadu vai nākamo sezonu šādos gadījumos:

18.1. ja pēc vides aizsardzības institūcijas atzinuma vai pamatojoties uz zinātniski pamatotām rekomendācijām nepieciešami zivju resursu aizsardzības pasākumi un Zemkopības ministrija pēc saskaņošanas ar Vides aizsardzības un reģionālās attīstības ministriju par to pieņem lēmumu, pēc kura saistošo noteikumu, kā arī attiecīgānolikuma turpmākā darbība ir neiespējama;

18.2. ja organizētājs atkārtoti nenodrošina šajos noteikumos vai saistošajos noteikumos minēto prasību izpildi, pašvaldība pēc savas iniciatīvas vai pēc Zemkopības ministrijas vai Vides aizsardzības un reģionālās attīstības ministrijas ierosinājuma pieņem lēmumu par saistošo noteikumu atcelšanu un nolikuma darbības pārtraukšanu. Šādā gadījumā organizētājs atmaksā personām iegādāto, bet neizmantoto licenču vērtību, kā arī sedz tos pašvaldības izdevumus, kas saistīti ar licencētās makšķerēšanas, vēžošanas vai zemūdens medību pārtraukšanu, ja vien organizētājs nav pati pašvaldība.

**V. No licenču realizācijas iegūto līdzekļu sadalījums**

19. Nolikumā norāda konkrēto no licenču realizācijas iegūtonaudas līdzekļu daļu, kas pārskaitāma valsts pamatbudžetā, ievērojot ūdeņu statusam atbilstošo pārskaitījuma apmēru:

19.1. ne mazāk par 20 procentiem – ja licencētā makšķerēšana, vēžošana vai zemūdens medības notiek Baltijas jūras vai Rīgas jūras līča piekrastes ūdeņos, publiskos ezeros un ezeros, kuros zvejas tiesības pieder valstij, kā arī publiskās upēs un upēs, kurās zvejas tiesības pieder valstij;

19.2. ne mazāk par 10 procentiem – ja licencētā makšķerēšana, vēžošana vai zemūdens medības notiek privātos ūdeņos, kuros zvejas tiesības pieder to īpašniekam.

20. No licenču realizācijas iegūto naudas līdzekļu daļu, kas paliek organizētāja rīcībā, izmanto licencētās makšķerēšanas, vēžošanas vai zemūdens medību organizēšanai, kā arī zivju vai vēžu krājumu pavairošanai un saglabāšanai, tostarp to nārsta vietu atjaunošanai, kontroles nodrošināšanai un citiem nolikumā paredzētajiem mērķiem.

**VI. Maksa par licencēm un maksas samazināšana**

21. Maksu par licencēm nosaka nolikumā, ņemot vērā attiecīgo ūdeņu statusu, ieguvei atļauto zivju vai vēžu sugu sastāvu un daudzumu, kopējo licenču skaitu un pieprasījumu, kā arī izdevumus, kas nepieciešami licencētās makšķerēšanas, vēžošanas vai zemūdens medību organizēšanai, un organizētāja ieguldījumu zivju vai vēžu krājumu pavairošanā, saglabāšanā un aizsardzībā.

22. Organizētājam, realizējot licences, ir tiesības iekasēt drošības naudu, kas tiek atmaksāta licences iegādes vietā, pēc tam kad iesniegta informācija par lomu saskaņā ar nolikumā paredzēto lomu uzskaites kārtību.

23. Publiskajos ūdeņos (tostarp Baltijas jūras vai Rīgas jūras līča piekrastes ūdeņos), kā arī ūdeņos, kuros zvejas tiesības pieder valstij, licences par samazinātu maksu vai bezmaksas licences piešķir:

23.1. bērniem un pusaudžiem vecumā līdz 16 gadiem un personām, kas ir vecākas par 65 gadiem;

23.2. personām ar invaliditāti un politiski represētām personām;

23.3. ūdeņu krastu zemju īpašniekiem un viņu ģimenes locekļiem.

24. Papildus šo noteikumu [23. punktā](http://likumi.lv/doc.php?id=80157#p23) minētajām personām organizētājs licences par samazinātu maksu vai bezmaksas licences var piešķirt:

24.1. vietējo pašvaldību teritoriju maznodrošinātajiem iedzīvotājiem;

24.2. makšķernieku biedrību biedriem, kas piedalās organizētāja rīkotos zivju vai vēžu resursu un dabas aizsardzības un saglabāšanas pasākumos;

24.3. pašvaldību pilnvarotām personām, kas kontrolē zivju un vēžu ieguvi attiecīgās pašvaldības administratīvās teritorijas ūdeņos.

25. Licences par samazinātu maksu vai bezmaksas licences publiskos ezeros un ezeros, kuros zvejas tiesības pieder valstij, var izsniegt arī tādu zivju sugu ieguvei, kurām saskaņā ar makšķerēšanu, vēžošanu un zemūdens medības regulējošiem normatīvajiem aktiem nav noteikts lomā paturamo zivju skaita vai svara ierobežojums un kuru krājumi netiek speciāli pavairoti licencētās makšķerēšanas, zemūdens medību vajadzībām, izmantojot tādus rīkus vai zivju ieguves periodus, kas ļauj izvairīties no makšķerēšanu, vēžošanu un zemūdens medības regulējošos normatīvajos aktos vainolikumā limitēto zivju sugu ieguves.

26. Ja nolikumā ir norādīts personu loks, kurām ir tiesības iegādāties licenci par samazinātu maksu vai saņemt bezmaksas licenci, attiecīgās licences izsniedz saskaņā ar pašvaldības apstiprināto attiecīgo personu sarakstu un maksas samazināšanas pamatojumu*.*

27. Maksa par licenci netiek samazināta un bezmaksas licenci neizsniedz tāduīpaši aizsargājamo ierobežoti izmantojamo zivju sugu kā lasis un taimiņš, kā arī platspīļuvēžu ieguvei un zemūdens medībām.

28. Visas licences, arī licences par samazinātu maksu un bezmaksas licences, organizētājs numurē. Licences par samazinātu maksu vai bezmaksas licences neizsniedz elektroniski*.*

**VII. Licencētās makšķerēšanas, vēžošanas un zemūdens medībukontrole**

29. Šo noteikumu 9.2. apakšpunktā noteikto licencētās makšķerēšanas, vēžošanas vai zemūdens medību noteikumu ievērošanuuzrauga Zvejniecības likuma 18. pantā minētās institūcijas, un uzraudzībā piedalās arī šī likuma 20. pantā minētās personas*.*

30. Šajos noteikumos paredzēto organizētāja pienākumu ievērošanu un izpildes kontroli atbilstoši kompetencei uzrauga Valsts vides dienests, Dabas aizsardzības pārvalde, Lauku atbalsta dienests un attiecīgā pašvaldība, ja vien organizētājs nav pati pašvaldība.

31. Lauku atbalsta dienests:

31.1. apkopo šo noteikumu 8.5. apakšpunktā minēto pārskatu datus un publicē tos Lauku atbalsta dienesta tīmekļa vietnē:

31.1. pārskatu par pirmo pusgadu – līdz kārtējā gada 31. jūlijam;

31.1.2. pārskatu par otro pusgadu un kopējiem gada rezultātiem – līdz nākamā gada 31. janvārim;

31.2. izsūta organizētājiem atgādinājumu, ja pārskats nav iesniegts;

31.3. informē pašvaldību un Zemkopības ministriju par šo noteikumu 8.4.1. apakšpunktā minēto prasību pārkāpumiem.

32.Valsts vides dienests šo noteikumu 8.8. apakšpunktā minētos pārskatus un institūts šo noteikumu 8.9. apakšpunktā minētos pārskatus publicē savā tīmekļa vietnē.

33. Personu, kas ir pārkāpusi šos noteikumus, sauc pie administratīvās atbildības vai kriminālatbildības normatīvajos aktos noteiktajā kārtībā, un tai ir pienākums atlīdzināt zivju resursiem nodarīto zaudējumu makšķerēšanu, vēžošanu un zemūdens medību regulējošajos normatīvajos aktos noteiktajā kārtībā.

**VII. Noslēguma jautājumi**

34. Atzīt par spēku zaudējušiem Ministru kabineta 2003. gada 14. oktobra noteikumus Nr. 574 "Licencētās amatierzvejas – makšķerēšanas – kārtība" (Latvijas Vēstnesis, 2003, 147. nr.; 2006, 83. nr.; 2009, 50., 203. nr.; 2011, 36. nr.; 2013, 153. nr.).

35. Līdz 2017. gada 1. janvārim šo noteikumu 4. punktā minētās makšķerēšanas, vēžošanas un zemūdens medību kartes vietā persona uzrāda Ministru kabineta 2009. gada 11. augusta noteikumu Nr. 918 "Noteikumi par ūdenstilpju un rūpnieciskās zvejas tiesību nomu un zvejas tiesību izmantošanas kārtību" 19. punktā minēto makšķerēšanas karti.

36. Ūdenstilpju licencētās makšķerēšanas, vēžošanas vai zemūdens medību nolikumi, kas apstiprināti ar pašvaldības saistošajiem noteikumiem pirms šo noteikumu spēkā stāšanās, ir spēkā līdz to darbības termiņa beigām.

37. Šo noteikumu 19.1. apakšpunkta prasība piemērojama no 2017. gada 1. janvāra.

38. Līdz 2016. gada 31. decembrim valsts pamatbudžetā pārskaitāma no licenču realizācijas iegūto naudas līdzekļu daļa, ievērojot šādu ūdeņu statusam atbilstošo pārskaitījuma apmēru:

38.1. ne mazāk par 40 procentiem – ja licencētā makšķerēšana, vēžošana vai zemūdens medības tiek organizētas publiskās upēs un upēs, kurās zvejas tiesības pieder vienīgi valstij;

38.2. ne mazāk par 30 procentiem – ja licencētā makšķerēšana, vēžošana vai zemūdens medības tiek organizētas Baltijas jūras vai Rīgas jūras līča piekrastes ūdeņos, publiskos ezeros un ezeros, kuros zvejas tiesības pieder vienīgi valstij;

38.3. ne mazāk par 20 procentiem – ja licencētā makšķerēšana, vēžošana vai zemūdens medības tiek organizētas iznomātos publiskos ezeros un ezeros, kuros zvejas tiesības pieder valstij.

### 

### Ministru prezidente LaimdotaStraujuma

Zemkopības ministrs Jānis Dūklavs

22.12.2015. 11:30

2664

Gunta Ozoliņa

67095046, Gunta.Ozolina@zm.gov.lv